# Informasjon til ansatte i oppfølgingsfasen

Forslag til tekst som for eksempel kan publiseres på intranett:

## MUST er gjennomført. Hva skjer nå?

Vår virksomhet har nå gjennomført MUST og resultater foreligger. For at vi skal oppnå de effektene av MUST som vi satte som mål, vil det fremover være en del møteaktivitet om resultatene og for å utvikle egnede tiltak for arbeidsmiljøet hos oss. Det vil være møter i toppledergruppen, alle ledergrupper, alle enheter, i AMU og mellom partene (arbeidsgiver og fagforeninger).

Vi har alle et ansvar for å bevare og utvikle et godt arbeidsmiljø. Til oss alle gjelder dette:

* Sett deg inn i rapporten(e)
* Reflekter over egne vurderinger
* Vær åpen for andres erfaringer og vurderinger
* Vær aktiv når tiltak drøftes

Når tiltak drøftes, tenk på følgende spørsmål:

* Hva er problemet/behovet?
* Hvilke tiltak er relevante?
* Hva er positive og negative virkninger av alternative tiltak?
* Hva er forutsetningene for en vellykket gjennomføring?

Har du verv som verneombud eller tillitsvalgt, være tydelig på hvilken rolle du snakker som.

Tiltak vil drøftes og besluttes oppover i ledernivåene.

## Arbeidsmiljø er ferskvare

Bevaring og utvikling av arbeidsmiljøet er noe som vi aldri kommer i mål med. Følgende spørsmål kan være gode å stille jevnlig:

* Hva er viktig å prioritere i vårt arbeidsmiljø nå? Hva gjør vi når vi lykkes? Hva må vi være spesielt gode på?
* Hvordan skal vi få det til?